Կյանքում հաճախ է լինում, որ ընդհանուր ողբերգության ֆոնի վրա կան նաեւ կոմիկական դրվագներ: Այս դեպքում նման դրվագի դերակատարները երկրապահներն էին: Ահաբեկչությունից հետո նրանք հավաքվում էին, փրփրում էին, հայհոյում էին եւ սպառնում էին եթե ոչ այսօր, ապա վաղը գահընկեց անել Ռոբերտ Քոչարյանին, հանդես գալ ինչ-որ մի սարսափազդու հայտարարությամբ: «27»-ից հետո մի քանի շաբաթ գրեթե ամեն օր իմ աշխատավայրից ոչ հեռու՝ իրենց գրասենյակի մոտ երեք շարքերով երկրապահների ջիպեր էին կանգնում: Բայց ոչ մի բան էլ տեղի չունեցավ՝ Մանվելն ու Սեյրանը գայթակղվեցին պաշտոններով եւ տնտեսական նոր արտոնություններով, այնուհետեւ Ջհանգիրյանը դարձավ գլխավոր դատախազի տեղակալ, եւ ամեն ինչ «հարթվեց»: